Case ID: 1182781
Sentence 16: Uşaqlığın aşağı seqmentində Kesar kəsiyi” cərrahiyyə əməliyyatı icra edilmiş və çəkisi 2.900,0 qram, boyu 49 sm qadın cinsli, 1/3 balla uşaq xaric edilmişdir; əməliyyat taktiki və texniki cəhətdən düzgün yerinə yetirilmişdir; İcra edilmiş cərrahiyyə əməliyyatından sonra xx xxxxxx 2019-cu il tarixdə saat 07:00-da konsilium aparılmış, xəstəyə nevropatoloqun, neyrocərrahın baxışı keçirilmiş və ona “komatoz vəziyyət: eklampsiyadan sonrakı vəziyyət; baş beyin-qan dövranının kəskin pozulması” diaqnozu təyin edilmişdir; Aparılmış müvafiq müayinələr zamanı xəstədə beyinin sağ yarımkürəsində 35 x 85 mm ölçüdə kəskin beyindaxili hematoma, 14,0 mm ölçüdə dislokasiyanın olduğu müəyyən edilmişdir; x xxxxxx 2019-cu il tarixdə neyrocərrahın təkrar baxışı keçirilmiş, xəstəyə “sağ beyin yarımkürəsində beyindaxili hematoma tipli hemorragik insult” diaqnozu təyin edilmiş və onda hemodinamiki göstəriciləri, nevroloji statusu nəzərə alaraq cərrahi müdaxiləyə ehtiyac olmadığı müəyyən edilmişdir; aparılan intensiv reanimasion tibbi yardımlara baxmayaraq xəstənin ümumi vəziyyətində müsbət dinamika əldə olunmamış və x xxxxxx 2019-cu il tarixdə saat 13:25-də xəstədə bioloji ölüm baş vermişdir; Qanuni nümayəndə meyitinin məhkəmə-tibbi müayinəsinə əsasən, onun ölümünün bilavasitə səbəbi “eklampsiya ilə əlaqədar baş beyinə qansızma və baş beynin kəskin ödemi”nin olduğu müəyyən edilmişdir ki, bununla da aparılmış müalicələrlə baş vermiş ölüm arasında səbəbli əlaqə olmamışdır (2-ci cild iş vərəqi 14-25).